Publication: Magyar Közlöny
Issue: MK-2009-184 (Year: 2009, Number: 184)
Era: 2004-2010
Section: [6/1997. (II. 7.) AB határozat, ABH 1997, 67, 69.]. Alkotmányossági szempontból lényegesen eltérõ helyzetben vannak
Paragraph Index: 1290

[6/1997. (II. 7.) AB határozat, ABH 1997, 67, 69.]. Alkotmányossági szempontból lényegesen eltérõ helyzetben vannak másokhoz képest azok a személyek, akik családban élnek és gyermekekrõl való gondoskodási kötelezettségük van. 2.1. A szülõk alapvetõ kötelessége ugyanis a gyermek tartása, mint az Alkotmány 67. §-ában megfogalmazott testi, szellemi és erkölcsi fejlõdéshez szükséges gondoskodás. Az Alkotmány a gyermek alapvetõ jogának megfogalmazásával közvetlen és jelentõs kötelezettséget ró a szülõkre, az államra, a társadalomra. Az Alkotmány akkor, amikor a szülõk tartási kötelezettségét megfogalmazza, amihez hasonló kötelezettség mást nem terhel, hatással van a szülõk személyes teljesítõképességére. A gyermekükrõl az Alkotmány szerint saját háztartásukban gondoskodó szülõknek mint az Szja tv. adóalanyainak mind a személyes gazdasági teljesítõképessége, mind a személyes adóteherviselõ képessége eltér azokétól, akik egyedül élnek vagy gyermeket nem nevelnek. A gyermek tartására az Alkotmány alapján kötelezõen fordítandó javak nyilvánvalóan csökkentik azt az összeget, amely felett a szülõk, együttesen, vagy külön-külön szabadon rendelkezhetnek. A szülõk személyes adóteherviselõ képessége ezért nem azonos azoknak a magánszemélyeknek az adóteherviselõ képességével, akiket az Alkotmány

Source: https://magyarkozlony.hu/hivatalos-lapok/4f7c89508ea8f5307ca7b3fd2937efc171c07102/dokumentumok/067deb82bc231d62b26fe3f1ae1296afe02c82c5/letoltes